Hüt simmer wieder ame Gig vom Oscar sinere Bänd gsi. Es isch scho unglaublich da in Australie. Die händ Pubs, wo Bars, billig-Restaurants, tüüreri-Restaurants, Casino und Disco i eim sind. Isch mega cool. Mer sind hüt ime chline Club gsi, und dä isch scho riesegross gsi. Was aber s allerlässigschte dra isch, isch das d Lüüt i jedem Alter voll am abtanze sind! Du bisch langsam müed und willsch abhöckle, und die alte Öpis sind mit ihrne Frauä no topfit uf de Tanzflächi und strahlet alli so herzig... da  häts sicher s paar gha, wo mit 70zgi no fitter umegrockt sind als mir zwei =D